**Ministru kabineta noteikumu projekta “Grozījumi Ministru kabineta 2011. gada 1. februāra noteikumos Nr. 109 "Kārtība, kādā atsavināma publiskas personas manta"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta”” (turpmāk – Noteikumu projekts) paredz noteikt kārtību, kādā tiek noskaidrota publisko personu vai tās iestāžu vajadzības pēc tāda nekustamā īpašuma, kurš nodots privatizācijai un kura privatizācija ir izbeigta vai privatizācijas tiesības nav izmantotas likumā noteiktajā termiņā un kurš atrodas privatizāciju veicošās institūcijas valdījumā, pēc tāda nekustamā īpašuma, kurš atzīts par bezmantinieku vai bezīpašnieku mantu, kā arī vajadzību pēc zemes starpgabala un tāda nekustamā īpašuma, kura kadastrālā vērtība ir zemāka par 5000 *euro*.Noteikuma projekts stājas spēkā 2019.gada 1.novembrī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publikās personas mantas atsavināšanas likuma (turpmāk – Atsavināšanas likums) 4.panta trešā, piektā daļa un pārejas noteikumu 20.punkts  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 1.novembrī stāsies spēkā daļa likuma “Grozījumi Publiskas personas mantas atsavināšanas likumā””, kas cita starpā paredz Atsavināšanas likumā noteikt gadījumus, kad lēmumu par valsts nekustamā īpašuma atsavināšanu pieņem noteiktas valsts institūcijas (valsts īpašumu privatizāciju veicošā institūcija un valsts nekustamā īpašuma valdītājs), nevis Ministru kabinets (Atsavināšanas likuma 5.panta 3.1, 3.2, 3.3 un vienpadsmitā daļa). Minētais izņēmums attieksies uz šādiem nekustamajiem īpašumiem, ja tie nav nepieciešami personas vai tās iestāžu vajadzībām:1. nodoti privatizācijai, bet privatizācija ir izbeigta vai privatizācijas tiesības nav izmantotas likumā noteiktajā termiņā, un tas atrodas valsts īpašumu privatizāciju veicošās institūcijas valdījumā;
2. atzīti par bezmantinieku vai bezīpašnieku mantu un attiecībā uz to nav pieteiktas kreditoru pretenzijas (izņemot likumā minēto izņēmuma gadījumu);
3. atzīti par bezmantinieku mantu, uz kuru ir pieteiktas kreditoru pretenzijas, bet kura izsole atzīta par nenotikušu un zvērinātam tiesu izpildītājam nav normatīvajos aktos noteiktajā kārtībā iesniegts lūgums rīkot otro izsoli vai izsole atzīta par nenotikušu un zvērināts tiesu izpildītājs secina, ka arī otrajā izsolē nekustamo īpašumu varētu būt neiespējami pārdot vai pārdošanas izmaksas varētu pārsniegt no pārdošanas iegūto naudas summu (izņemot likumā minēto izņēmuma gadījumu);
4. valsts zemes starpgabali;
5. nekustamie īpašumi, kuru kadastrālā vērtība ir zemāka par 5000 *euro;*

Atbilstoši Atsavināšanas likuma 4.panta trešās daļas otrajam teikumam (stājas spēkā 2019.gada 1.novembrī) Ministru kabinetam ir uzdots noteikt kārtību, kādā noskaidro publiskas personas vai to iestāžu vajadzību pēc tāda nekustamā īpašuma, kurš nodots privatizācijai un kura privatizācija ir izbeigta vai privatizācijas tiesības nav izmantotas likumā noteiktā termiņā, pēc tāda nekustamā īpašuma, kurš atzīts par bezmantinieku vai bezīpašnieku mantu, kā arī vajadzību pēc zemes starpgabala un tāda nekustamā īpašuma, kura kadastrālā vērtība ir zemāka par 5000 *euro*. **[1]** Ministru kabineta 2011.gada 1.februāra noteikumi Nr.109 “Kārtība, kādā atsavināma publiskas personas manta” (turpmāk – Noteikumi Nr.109) nosaka publiskas personas mantas atsavināšanas procesa kārtību.Saskaņā ar Noteikumu Nr.109 12.punktu, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai (izņemot 11.1.apakšpunktā minēto gadījumu), ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu.Tā kā no 2019.gada 1.novembra Atsavināšanas likuma 5.panta 3.1, 3.2 un , 3.3 un vienpadsmitajā daļā minētajos gadījumos nebūs nepieciešams virzīt Ministru kabineta rīkojuma projektu par valsts nekustamā īpašuma atsavināšanu, Noteikumu projekts paredz papildināt Noteikumus Nr.109 ar 12.1punktu, kas nosaka, ka valsts nekustamā īpašuma valdītājs vai privatizāciju veicošā institūcija pirms lēmuma pieņemšanas par nekustamā īpašuma pārdošanu publicē valsts akciju sabiedrības “Valsts nekustamie īpašumi” (turpmāk – Sabiedrība) mājaslapā internetā (tīmekļa vietnē) informāciju par pārdodamo nekustamo īpašumu.Attiecībā uz minētās informācijas publicēšanu, Noteikumu Nr.109 12.1punktā ir ietverta prasība, kāda veida informācija par attiecīgo nekustamo īpašumu Sabiedrības mājaslapā internetā (tīmekļa vietnē) ir jāpublicē (Noteikumu Nr.109 12.11.apakšpunkts). Lai nodrošinātu operatīvu un efektīvu informācijas apriti, noteikumu projekts paredz, ka līdz ar informācijas publicēšanu Sabiedrības mājaslapā internetā (tīmekļa vietnē), Sabiedrība nodrošina automātisku tiešo pārvaldes iestāžu un atvasināto publisko personu augstākās izpildinstitūcijas apziņošanu (turpmāk kopā arī – apziņotās iestādes) (Noteikumu Nr.109 12.1 2.apakšpunktā). Noteikumu Nr.109 12.12.apakšpunktā izpratnē apziņošana tiek īstenota tiešās pārvaldes iestādēm un atvasinātām publiskām personām atbilstoši Valsts pārvaldes iekārtas likumā noteiktajai tiešās pārvaldes iestāžu (Valsts kanceleja, ministrijas un to padotībā esošās iestādes, Ministru prezidenta pārraudzībā esošajās iestādes) un atvasināto publisko personu (piemēram, pašvaldības vai citas ar likumu vai uz likuma pamata izveidotas publiskas personas) izpratnei. Savukārt atvasinātas publiskas personas augstākā izpildinstitūcija ir tiesību aktos, vai uz to pamata izdotos dokumentos (piemēram, nolikumā, statūtos) noteikta attiecīgās atvasinātās publiskās personas orgāns, kura ir augstākais orgāns attiecīgās atsavinātās publiskās pastarpinātās pārvaldes institucionālajā sistēmā.**[2]** Attiecīgās apziņotās iestādes, konstatējot nepieciešamību pēc attiecīgā nekustamā īpašuma, izdara atzīmi Sabiedrības mājaslapā internetā (tīmekļa vietnē) (Noteikumu Nr.109 12.13.apakšpunkts). Lai nodrošinātu operatīvu un efektīvu informācijas apriti, noteikumu projekts paredz, ka līdz ar atzīmes izdarīšanu Sabiedrības mājaslapā internetā (tīmekļa vietnē), Sabiedrība nodrošina automātisku informācijas par atzīmi nosūtīšanu iestādei, kas ievietojusi informāciju par potenciāli atsavināmo nekustamo īpašumu un nekustamā īpašuma valdītājam, ja tie atšķiras. Atzīmi izdarījušā tiešā pārvaldes iestāde un atvasinātās publiskās personas augstākā izpildinstitūcija atbilstoši Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 10.-14.punktam mēneša laikā sagatavo un iesniedz attiecīgajai ministrijai, kuras padotībā iestāde atrodas, vai kura ir politiski atbildīga par attiecīgo jomu, nozari vai apakšnozari, Ministru kabineta rīkojuma projektu par nekustamā īpašuma saglabāšanu valsts īpašumā vai nodošanu attiecīgajai atvasinātai publiskai personai tai noteiktu funkciju izpildes nodrošināšanai (turpmāk – rīkojuma projekts) (Noteikumu Nr.109 13.2 1.apakšpunkts).Gadījumā, ja ir saņemts Atsavināšanas likuma 4.panta ceturtajā daļā minētais atsavināšanas ierosinājums, primāri normatīvajos aktos noteiktajā kārtībā ir jābūt sagatavotam atteikumam par atsavināšanas ierosinājuma noraidīšanu.Ministrija divu mēnešu laikā pēc atzīmes izdarīšanas Sabiedrības mājaslapā internetā (tīmekļa vietnē) vai mēneša laikā pēc šo noteikumu 13.1.punktā minētā Ministru kabineta rīkojuma projekta saņemšanas steidzamības kārtībā to saskaņo un iesniedz Valsts kancelejā izskatīšanai Ministru kabinetā (Noteikumu Nr.109 13.2 2.apakšpunkts). Savukārt, ja valsts nekustamais īpašums nepieciešams vairākām valsts iestādēm, valsts kapitālsabiedrībām vai atsavinātām publiskām personām vai to iestādēm funkciju veikšanai, ministriju iesniegtos Ministru kabineta rīkojuma projektus Ministru kabineta sēdē izskata vienlaikus (Noteikumu Nr.109 13.4 punkts). Steidzamības kārtība ir pamatota ar to, lai nodrošinātu skaidrību pār valsts nekustamajiem īpašumiem un saprātīgā laika nodrošinātu to lietderīgu izmantošanu. **[3]** Valsts nekustamā īpašuma valdītājs vai privatizāciju veicošā institūcija pieņem lēmumu par nekustamā īpašuma pārdošanu Atsavināšanas likumā noteiktajā kārtībā, ja saskaņā ar Atsavināšanas likuma 4.panta ceturto daļu nav saņemts atsavināšanas ierosinājums, apziņotās iestādes noteiktajā termiņā nav veikušas atzīmi sabiedrības tīmekļa vietnē vai Ministru kabinets trīs mēnešu laikā nav pieņēmis lēmumu par nekustamā īpašuma saglabāšanu valsts īpašumā vai nodošanu attiecīgajai atvasinātai publiskai personai tai noteiktu funkciju izpildes nodrošināšanai, kā arī, ja Ministru kabinets noraida iesniegto rīkojuma projektu (Noteikumu Nr.109 12.2 3.apakšpunkts, Noteikumu Nr.109 13.5 punkts).**[4]** Vienlaicīgi, ievērojot to, ka 2019.gada 3.jūlijā spēkā stājās grozījumi likumā “Par valsts un pašvaldību īpašuma objektu privatizāciju”, 2019.gada 16.jūlijā – Atsavināšanas likumā un 2019.gada 12.jūlijā – likumā “Par valsts un pašvaldību dzīvojamo māju privatizāciju”, saskaņā ar kuriem vārdi “valsts akciju sabiedrība “Privatizācijas aģentūra”” (pašlaik – akciju sabiedrība “Publisko aktīvu pārvaldītājs Possessor”) aizstāti ar vārdiem “valsts īpašumu privatizāciju veicošā institūcija”, attiecīgie grozījumi izdarāmi arī Noteikumos Nr.109, aizstājot visā noteikumu tekstā vārdus “valsts akciju sabiedrība “Privatizācijas aģentūra”” un “aģentūra”” ar vārdiem “valsts īpašumu privatizāciju veicošā institūcija”.**[5]** Ar Noteikumu projektu ir precizēts Noteikumu Nr.109 2. punkts, kas nosaka, ka atsavināšanas ierosinājumu var iesniegt:1) sabiedrībā, ja ierosina atsavināt valsts nekustamo īpašumu (izņemot šo noteikumu 2.2., 2.3. un 2.5.apakšpunktā minēto gadījumu);2) valsts īpašumu privatizāciju veicošā institūcijā, ja atsavināmā valsts dzīvojamā māja, tās domājamā daļa vai dzīvokļa īpašums ir valsts īpašumu privatizāciju veicošās institūcijas valdījumā (atsavināšanas ierosinājumu iesniedz likuma 4.panta ceturtās daļas 5. un 6.punktā minētās personas); 3) valsts īpašumu privatizāciju veicošā institūcijā, ja nekustamais īpašums ir nodots privatizācijai un tā privatizācija ir izbeigta vai privatizācijas tiesības nav izmantotas likumā noteiktajā termiņā, un kurš atrodas privatizāciju veicošās institūcijas valdījumā (likuma 4.panta ceturtās daļas 3., 4. un 9.punktā minētajos gadījumos);4) attiecīgajai atvasinātajai publiskajai personai, ja ierosina atsavināt atvasinātās publiskās personas nekustamo īpašumu;5) likuma 5.panta 3.2, 3.3 un vienpadsmitajā daļā minētajos gadījumos – attiecīgā nekustamā īpašuma valdītājam.”.**[6]** Noteikumu projekts paredz papildināt Noteikumu Nr.109 3.2.apakšpunktu ar vārdiem “vai oficiālo elektronisko adresi, ja ir aktivizēts tā konts”. Tādējādi attiecīgi atsavināšanas ierosinājumā cita starpā norāda arī atsavināšanas ierosinātāja oficiālo elektronisko adresi, ja ir aktivizēts tā konts. Šajā gadījumā oficiālā elektroniskā adrese tiek izmantota Oficiālās elektroniskās adreses likumā noteiktajā kārtībā.**[7]** Vienlaikus Noteikumu projekts paredz pārejas noteikumus – līdz brīdim, kad sabiedrība nodrošina tās mājaslapas internetā funkcionalitāti, lai izpildītu šo noteikumu 12.12. un 12.13. apakšpunktos minēto, bet ne vēlāk kā līdz 2020.gada 1.janvārim, šo noteikumu 12.11.apakšpunktā minētais paziņojums tiek izsūtīts uz apziņoto iestāžu elektroniskām adresēm un, ja tā konstatē, ka valsts nekustamais īpašums nepieciešams tai noteiktu funkciju vai valsts pārvaldes uzdevumu veikšanai, piecu darba dienu laikā pēc informācijas publicēšanas sabiedrības mājaslapā internetā par to rakstiski informē nekustamā īpašuma valdītāju.  |
| 3. | Projekta izstrādē iesaistītās institūcijas | Ekonomikas ministrija un akciju sabiedrība “Publisko aktīvu pārvaldītājs Possessor”. Noteikumu projekts daļā par informācijas par pārdodamo nekustamo īpašumu publicēšanas kārtību Sabiedrības mājaslapā internetā (tīmekļa vietnē) un paziņojuma izsūtīšanas kārtību tiešās pārvaldes iestādēm un atvasinātajām publiskajām iestādēm izstrādāts, konsultējoties ar Sabiedrību. |
| 4. | Cita informācija | Lai izpildītu šo noteikumu 12.12. un 12.13. apakšpunktos minēto, sabiedrība tās mājaslapas internetā (tīmekļa vietnes) funkcionalitāti provizoriski nodrošinās mēneša laikā pēc šo noteikumu spēkā stāšanās, bet ne vēlāk kā līdz 2019.gada 31.decembrim.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (euro) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | IT risinājuma izstrādei un ieviešanai nepieciešami 5000 *euro*, kas tiks nodrošināti par sabiedrības finanšu līdzekļiem, kas gūti valsts nekustamo īpašumu pārvaldīšanas procesā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija, Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Sabiedrība, Finanšu ministrija un akciju sabiedrība “Publisko aktīvu pārvaldītājs Possessor” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpilde neietekmēs institucionālo struktūru, kā arī iesaistīto institūciju funkcijas, uzdevumus un cilvēkresursus.Jaunas institūcijas netiks izveidotas, esošās institūcijas netiks likvidētas vai reorganizētas. Administratīvais slogs nepalielināsies. |
| 3. | Cita informācija | Nav |

**Iesniedzējs:**

**Ekonomikas ministrs Ralfs Nemiro**

**Vīza:**

**valsts sekretārs Ēriks Eglītis**

Lore 67013207, Kaspars.Lore@em.gov.lv